Nurul Izzah Anwar

**Nurul Izzah**; (nosusu ontok 19 Milau 1980) nopo nga penjawat awam Malaysia kipusakag Malayu i kiwaa sajara perkhidmatan di anaru sabaagi penggubal undang-undang, aktivis, om nogi lansanon om ponokodung kowolihon sosial. Berkhidmat nogi isido sabaagi Ponorikohon Bersama Sekretariat Jawatankuasa Penasihat Menteri Kewangan (ACFIN) miampai Tan Sri Hassan Marican mantad Mansak 2023.

Berkhidmat isido oruhai sabaagi Penasihat Wanan montok Perdana Menteri id suang hal ehwal Ekonomi om Kewangan pogulu Gundohing Nurhisham bin Hussein, bagas Luguan Pakar Ekonomi KWSP, mongigit jawatan id Pejabat Perdana Menteri. Isido nopo nga Puru Parlimen Permatang Pauh mantad Mikat 2018 gisom Milau 2022 om Lembah Pantai mantad Gomot 2008 gisom Mikat 2018.

Isido nopo nga puru Parti Keadilan Rakyat (PKR), iso parti komponen Pakatan Harapan (PH) om pakatan pembangkang Pakatan Rakyat (PR) nokopogulu. Nokoumbal isido berkhidmat sabaagi Naib Presiden PKR mantad Milau 2010 gisom minidu isido mantad jawatan dii ontok Momuhau 2018 om nokoguli mongigit kawagu dii mantad Madas 2022.  Berkhidmat isido id suang Jawatankuasa Kira-kira Wang Negara mantad 2018 gisom 2022 om nogi Momoboros KEADILAN montok Kementerian Pembangunan Wanita, Keluarga om Masyarakat. 

## Pondidikan
Nokosikul i Nurul Izzah id Sikul Kabansaan Bukit Damansara, Kuala Lumput. Id sinikulan lintanga, suminikul isido id Sikul Lintanga Sri Hartamasa, Kuala Lumpur om Sikul Lintanga Assunta Petaling Jaya Selangor. 

Id taang universiti, minongput isio do palajalan id Longkod Matrikulasi UIAM, Petaling Jaya. Poingkuro po nopiil isido om minundaliu minoi Universiti Tenaga Nasional (UNITEN). Lumansan do pokinsianan do tapa disido montok sumuang id gana pulitik.

## Paganakan

Suminawo isido di Raja Ahmad Shahrir ISkandar Raja Salim om notoluod do iso tanak tondu pungaranan do i nur Safiyah. Raja Ahmad Shahrir Iskandar nopo nga bagas mokiikinobos do Bukit Bintang Boys School om nogi Universiti Cambridge. Babaino, kumalaja i Shahrir id iso bank korporat. Nokopointutun i Nurul Izzah om Shahrir ontok nokopiruba id Institt Impohon Ponoriukan (Iso institusi di pinoimagon di tapa dau, Datuk Seri Anwar maamaso nosiliu sabaagi Monguunguhup Woyoon Montili Malaysia di ulu). 

Nokoindalan pisaasawaan diolo ontok 9 Mikat 2003, maamaso hilo po i Datuk Seri Anwar do Penjara Sungai Buloh. Pinabanar do Jabatan Penjara Malaysia do sumoliwan i Anwar Ibrahim montok sumiliu do wali kumaa tanak dau, Nurul Izzah. Nokorikot i Tan sri Azizan Zainul Abidin, Tan Sri Hassan Merican om i Datuk Seri Nazri Aziz. Sultan Terengganu ii no tu i Sultan Mizan Zainal Abidin nga nokorikot nogi ontok dii. Pinosoliwan i Anwar Imbrahim mantad penjara ontok September 2004 maamaso nosiliu i Abdullah Ahmad Badawi sabaagi Woyoon Montili Malaysia. . Pikoruhangan dii natahak gaa do duo tanak, iso tondu om iso kusai. Poingkuro po, pinoruput minokianu pitongkiadan i Nurul Izzah di toun 2014 om maamaso diolo dii paparalan do proses mahkamah. . Dohuri dii ontok 15 Milatok 2015, pinotongkiad isido do talak iso. 

## Kohompitan id pulitik
Maamaso tapa disido, i Datuk Seri Anwar nagakom do kotinanan pulis tu notondos do liwat om sala guno kuasa, okito i Nurul Izzah sabaagi lansanon do sumaap montok tapa disido. Koumbal isido minoi ruba do Presiden Filipina, Joseph Estrada om minokianu ponguhupan disido. Aparagat isido id garakan Reformasi 1998 om koumbal nokoulai turos disido id CNN om BBC. Ontok dii kiumul isido do 18 toun. Koumbal nogi nolohou sabaagi do 'Puteri Reformasi' tu ii di pinuruan disido om kogingohon disido.

Kalapas balajal id universiti, nokosiliu i Nurul Izzah do momooindalan do pulitik id upis Parti Keadilan Rakyat. Sumusuhut, suminiliu do sukarelawan kumaa tinimungan Pemantau Kesihatan Global (Global Health Watch) om suminiliu nogi do puruan do abaabayan Forum Antarabudaya Luguan Koonduan hilo id New York, Amerika Syarikat.

Mantad di toun 2001, pinopoindalan i Nurul Izzah om tambalut disido mantad koinanan okon porinta miagal ko SUARAM (Suara Rakyat Malaysia) om ALTSEAN BURMA do pogibaabarasan miampai mokiikinobos do Malaysia om soliwan pogun id universiti-universiti id pomogunanan montok popolombus rolou kokomoi kobolingkahangan do hak asasi tulun miagal ko gakaman ISA id Malaysia.

## Kalaja id Porundangan
**Lembah Pantai (2008-2013**)

Ontok pilihan raya umum 2013 id Malaysia, i minongobi i Nurul Izzah do Parti Keadilan Rakyat (PKR) om minoi tanding montok tirikohonon parlimen Lembah Pantai. Suminaap isido do Datuk Seri Shahrizat Abdul Jalil mantad Barisan Nasional. Kalapas pialaan dii, nokoimbulai i Nurul Izzah Anwar sabaagi i nakalantoi miampai ginumu undi di aggayo. Nakaanu isido do 21, 728 undi, daamot dii sinaapon disido nakaanu 18,833 undi. Kootusan diti pinopogirot do kinoingkokoton disido sabaagi Puruan Parlimen Lembah Pantai di nopili, popomilo disido montok  momuumuru om mongongobi tongoulun id kinoyonon dii.

**Lembah Pantai (2013-2018)**

Ontok pilihan raya umum 2013, insan po kawagu minomohinta i Nurul Izzah do kinagarasan pulitik dau id pogiahauan do tirikohonon parlimen Lembah pantai om nakalantoi suminaap di Datuk Raja Nong Chik Raja Zainal Abidin mantad Barisan Nasional. Nakaanu i Nurul Izzah do majoriti 1848, kalapas minonorimo 31,008 undi kumaa 29, 260 undi montok di Raja Nong Chik.

**Permatang Pauh (2018-2022)**

Nopili i Nurul Izzah id Parlimen Persekutuan montok tirikohonon Permatang Pauh id tirikohon do Pulau Pinang, minongolon di Datin Seri Wan Azizah Ismail id pilihan raya umum 2018. Nakalantoi isio do majoriti 15 668 undi. nakaanu i Nurul Izzah do 35, 534 undi om minangala' do calun Barisan Nasional (BN), Datuk Mohd Zaidi Mohd Said miampai minaganu unid soginumu 19866 undi om i Afnan Hamimi Taib Azamudden mantad PAS (14, 428 undi). Kalapas nopili, mimparagat i Nurul Izzah do paparalan piipiro program montok koyonon disido. Program disido id siriba do Agenda Kesan Sosial PAUH kigoos montok popolombus kopomuruan awam transformasi miampai torodok di ogirot kumaa bagas sosial di positif, kamampanan om umul di tanaru.

**Inisiatif Kompos PAUH**
"Aiso Mumu Montok Winoun" toi ko Inisiatif Kompos nopo nga program panarampasan do mumu di kitudu montok popokuri mumu taakanon maya pengkomposan.

**PAUH Penang Pintar**

Pinopoindalan o Penang Pintar miampai ponguhupan do kotinanan pondidikan sandad  ii no tu Penggerak Komuniti Komulakan Pulau Pinang (PEKA) montok popotounda tuisyen aiso baraian montok susumikul UPSR, PT3 dan SPM montok paganakan di kopongonuan okuri. Pinapaatod nogi o Pulau Pinan Pintar do mongingia montok monguhup kalas pomoruhang id sikul tahfiz id kinoyonon do Permatang Pauh.

**PAUH Agro Tech**

Program diti nopo nga panalasaian do pomutanaman moden ii au momoguno do kawanit gunraag montok sumaap do koligogonon kosimbanan iklim om manamong taakanon, om manamong nogi do kababasan momuumutanom om momoomoguno.

**Projek Wanita PAUH**
Maya Projek Wanita Permatang Pauh, tondu sandad kikosiwatan do popoingkawas koposion diolo maya pambalajalan do kabaalan wagu di milo padagango. Miniamung nogi Yayasan MyPrihatin do Projek Prihatin Permatang Pauh Wanita Projek (PPWP) di naampayat do nopuadan om suri walai. Pogiuhupan dii papaasil do rasuk sikul om soboogian mantad kounalan dagang tahakon kumaa Program MyHeart.

**SEDAR**
Projik rintis aangkal do Program  SEDAR nopo nga program psiko-sosio-spiritual di popohompit do kopomogunaan do metadon id masjid om nakaanu kasagaan do JAKIM (Jabatan Kemajuan Islam Malaysia) montok panagih heroin di manu gumuli id ralan totopot. Tudu do Progam SEDAR nopo nga montok popotonduli yolo di minanagih dadah om popoiso kawagu yolo id suang komuniti, poposodu diolo do ukuman kumaa momoguno dadah maya ponginsamakan di moginsian. Program pongingkudian do koligogon metadon diti kitudu montok monimung RM 230,000 om nakalantoi do monimung RM 187, 000 id tinggisaman babaino.

## Kalaja Sabaagi Aktivis Politik
Nakaanu i Nurul Izzah do reputasi tu aparagat isido po popooinggisom do hak pulitik om awam, lolobi po maganu ginawo om tumopot kumaa agenda reformasi poinggonop di kitunu do popoindalan demokrasi id Malaysia.  

Nurul Izzah, puru Tinimungan Rentas Parti Parlimen Malaysia KRPPM montok momiwagu Panjara om Kinoyonon Nangagakom, id woyo potilombus di poposotol do konuruan do reformasi do Panjara Pogun. . Monokodung kopio isido do reformasi parlimen, minggoos montok popoguli kuasa porundangan kumaa Puru Parlimen miampai papahali do pibarasan poinhimag do rang-rang undang-undang Suruhanjaya Pendidikan dan Latihan Kemahiran Industri 2018  Rang Undang-undang Jenayah Kebencian Kaum dan Agama 2016, Akta Hasutan (Pemansuhan) 2013, Akta Kemajuan Petroleum 1974 (Pindaan) 2012,  Akta Mesin Cetak dan Penerbitan (Pemansuhan) 2012, dan Rang Undang-undang Pembatalan Darurat 2011.

Goos gamut disido nopo nga pointorodok kumaa popoingkawas do tinimungan di bobos kotimbaba id koyonon pilihan raya dau. . Piipiro inisiatidpoingaran-ngaran disido sabaagi Puru Parlimen Permatang Pauh nopo nga kohompit no program Menghilangkan Halangan kepada Pemeriksaan Serviks (ROSE), Projik Tondu Permatang Pauh di kitudu do popoingkawas kabaalan tondu id id kikoonuan do siriba do 40%  om Ponoriukan Komisikanan Mogisuuusuai Dimensi Permatang Pauh. .

Ontok Madas 2021, i Nurul Izzah miampai ponguhupan Prof. Fatimah Kari, poposoliwan ruputan kokomoi Indeks Kemiskinan Pelbagai Dimensi (MPI). Ponoriukan diti mongintob mogisuusuai dimensi korutumon di nawayaan do 332 suang walai B40 id Permatang Pauh. Indeks Kemiskinan Pelbagai Dimensi (MPI). Miampai poposuang do dimensi miagal ko kopoimogonon do tondu om kapanamangan do posorili, indeks diti kitudu montok mongunsub ponginsamakan poinggonop montok momonsoi kawagu koposion kalapas konflik, popotorodok do kosinggawaan toinsanan tulun loolobi po tongokoonduan. . Onom wulan di sumusuhut, Mustapa Mohamed, bagas do montili id Jabatan Woyoon Montiri montok Hal Ihwal Ekonomi pinopointayad do palan koporintaan montok monorumbak metodologi MPI kabansaan sabaagi tisuli montok ponoriukan dii.  Pinaralan o ruputan di ohimag dii di Mustapha Mohamed ontok Gumas 2021. 

Ointutunan nogi i Nurul Izzah id pogisaapan dau montok layat. Palestin.  ​​ Pointilombus nogi isido do popointalang solidariti montok pogisaapan do Palestin mokianu kagabasan om mokianu toinsanan montok popotingkod Koyonon Israel hilo. . Ontok 20 Gumas, Nurul Izzah om The Malaysian Women's Coalition for Al-Quds and Palestine (MWCQP) pinopointalang sokodung poinggonop montok manalasai do pogioduhan di maamaso id Palestin om pinapaatod nogi do nuut di au kosokodung kumaa Kedutaan do Amerika Syarikat (AS).  Ontok 8 Momuhau, Nurul Izzah miampai The Malaysian Parliament Caucus for Palestine minanahak nuut di au kosokodung kokomoi pogioduhan id Gaza kumaa do Kedutaaan Amerika Syarikat (AS) Koisaan Eropah (EU) om Upis Pesuruhjaya Takawas British kumaa  Malaysia id longkod pogun. 

## Pilihan raya umum Malaysia
### Pilihan raya umum 2008
Nopili i Nurul Izzah do Parti keadilan do mitanding id kinoyonon Parlimen Lembah Pantai sumaap di  Datuk Seri Shahrizat Abdul Jalil (Barisan Nasional) om calun osinggawa N. Periasamy id [pilihan raya umum ko-12.  . Momuumuruan tirikohonon dii solinaid do 3 penggal nopo nga Shahrizat Abdul Jalil, Montiri Kopoimogonon tondu, paganakan om masyarakat id koporintaan Barisan Nasional ontok dii. Ruputan tosopung mangaga' do pakakalon o tirikohonon dii i Shahrizat tu koumbal isio do kosiliu montiri bobos popular om ontok [Pilihan raya umum Malaysia 2004|pilihan raya 2004, pinapakakal isido do tirikohonon miampai majoriti 15,288.  Nakamanang isio do tirikohonon dii miampai nakaanu do 21,278 undi ko di Shahrizat di nakaanu 18833 undi om calon osinggawa 489 undi, sumusuhut nopili sabaagi Puru Parlimen Lembah Pantai yang baharu. . Kinaalaan di momuuruan do tolu panggal kikuasa di do turos wagu nopo nga iso ko mantad ogumu kotigagan id pilihan raya 2008, di pinopokito kinatagakan tagayo tirikohonon parlimen do parti momorinta. 

Daamot dii, tama disido Datin Sri Wan Azizah nakamanang id parlimen Permatang Pauh, Pulau Pinang. Percaturan PKR kalapas 15 April 2008 nopo nga tirikohonon Permatang Pauh maan pokusungo montok manahak wayaan di Datuk Seri Anwar do mitanding hilo. Kalapas Nurul Izzah nakamanang id Lembah Pantai, pinoposogu isido do popokusung tirikohonon di montok manahak wayaan montok tapa dau. 

### Pilihan raya umum 2013
Insan po kawagu pinapatahan isido do tirikohonon Parlimen P1121 Lembah Pantai miampai nakaanu undian majoriti 31 008; om nakalantoi papaala susumaad dau i Raja Nong Chik Raja Zainal Abidin (BN) nakaanu 29,161 undi om Rosli Baba montok tirikohonon (Osinggawa) nakaanu soginumu 167 undi.  

### Pilihan raya umum 2018
Ontok PRU ko-14, minoi tanding i Nurul Izaah montok tirikohonon do Parlimen P044 Permatang Pauh di puruon do tama dau pogulu diti i Dato' Seri Dr. Wan Azizah Wan Ismail. Nakamanang i Nurul Izzah do tirikohonon miampai undian soginumu (35,534) miampai nakaanu majoriti (15,688) undi. Minangala isido do calun BN Mohd Zaidi Mohd Said (19,866) om calun PAS Ustaz Afnan Hamimi om nakaanu (14,428) undi. 

### Pilihan raya umum 2022
Ontok PRU ko-15, naala i Nurul Izzah maamaso papatahan do tirikohonon Parlimen P044 Permatang Pauh do calun PN Muhammad Fawwaz Mat Jan di nakaanu 37,638 undi. Ahal diti nokowonsoi do sajara wagu id nonggo naala o kubu tagaras PKR diti tu insan nogi naanu mantad po di toun 1982. 

## Kootusan Pilihan Raya
## Keputusan pilihan raya

## Sukuon